کابل د کابل ولایت د پغمان ولسوالۍ په قلعه عبدالعلی سیمه کې تېره شپه د واورې له امله زیانمنو شویو ۱۴ کورنیو سره د افغانی سرې میاشتې د مرستیال ښاغلی مـ.ـ.ـلا نورالـ.ـ.ـدین تـ.ـ.ـرابی په لاس د ۶ قلمه بېړنیو غیرخوراکی توکو مرسته وشوه. ښاغلی تـ.ـ.ـرابی په خپلو څرګندونو کې وویل: هېواد کې بارانونه او واورې پیل شوی چې له بده مرغه زمونږ یو شمېر هېوادوالو ته یې په ځینو ولایاتو کې ځانی او مالی زیانونه اړولی دی چې سره میاشت هڅه کوی ترڅو د مرستندویه او خیریه بنسټونو سره په همغږۍ د دوی مرسته او لاسنیوی وکړی او هوډ لرو ترڅو د هغو کورنیو چې د نننۍ واورې له امله یې کورونه نړیدلی، مرستندویه او خیریه بنسټونه وهڅوو چې دوی سره د لا ډېرې مرستې او لاسنیوی په موخه اقدامات ترسره کړی ننګرهار د افغانی سرې میاشتې له لوری د ننګرهار ولایت د تورخم په عمری پنډغالی کې نن سه شنبه د شعبان د میاشتې پر ۱۶مه، ٣٠ تنو کارګرو ته د کار په بدل کې د پیسو پروژه پیل شوه. یاده پروژه کې به کارګرو ته د درې میاشتو په موده کې په ورځنی ډول د کار په بدل کې نغدې پیسې ورکول کېږی. خوست نن سه شنبه د شعبان د میاشتې پر ۱۶مه د افغانی سرې میاشتې د خوست ولایتی څانګې په انګړ کې د یو نیم جریب ځمکې په اندازه کې ٨٠ اصله بېلابېل ډوله مېوه لرونکې ونې کېنول شوې. سمنګان د افغانی سرې میاشتې له لوری د سمنګان ولایت په دره صوف پایان ولسوالۍ کې نن سه شنبه د شعبان د میاشتې پر ۱۶مه له ۵۰ اړمنو کورنیو ته د کوچنیو کاروبارونو د رامنځته کولو په موخه په ټولیز ډول ۷۷۵۰۰۰ افغانۍ نغدی مرسته وشوه، چې هرې کورنۍ ته ۱۵۵۰۰ افغانۍ ورکړل شوې. ننګرهار ‏افغانی سرې میاشتې د خپل روغتیایی اساسی کلینیکونو او ګرځنده روغتیایی ټیمونو له لارې د ننګرهار ولایت په بېلابېلو سیمو کې د تېرو ۳۰ ورځو په لړ کې په ټوله کې ۵۰۸۲۲ تنه وګړو ته روغتیایی خدمات وړاندې کړی. په یاده موده کې ۱۹۵۰۸ تنو ته له معاینې وروسته په وړیا توګه درمل ورکړل شوی،‏د ۱۴۶۵ ټپیانو پانسمان شوی، ۴۰۱۱ ښځو او ماشومانو ته بېلابېل واکسینونه تطبیق شوی، ۱۸۶۸۳ تنو ته روغتیایی مشورې او ۲۴۳۱ میندو ته له ولادت وړاندې او وروسته د شخصی روغتیا ساتنې اړوند لارښوونې شوی. همدا ډول ۴۷۲۴ خوار ځواکو ماشومانو ته ځانګړی خوراکی توکی هم ورکړل شوی. فراه‏ افغانی سرې میاشتې د هېواد ځوان کهول ته چې په شخصی ښونیزو مرکزونو کې د فیس ورکولو توان نه لری؛ په ټول هېواد کې ٣٥ ښوونیز مرکزونه لری. پر همدې بنسټ د فراه ولایت ښوونیز مرکز د روان ۱۴۴۵ سپوږ میز کال په تېرو ۳ میاشتو کې ۱۳۱ زده کوونکو ته په بېلا بېلو برخو لکه؛‏ اسلامی ښوونه، سیرت النبی، لیک لوست، ریاضی، انګلیسی او کمپیوټر برخو کې زده کړې ورکړې دی هرات د افغانی سرې میاشتې له لوری د هرات ولایت د ادرسکن او شینډنډ په ولسوالیو کې له ۸۰ بې سرپرسته کورنیو سره په ټولیزه توګه د ۱۷۵۵۶۸۰ افغانیو په ارزښت د ۳۲۰ اوزو او د ښې ساتنې په موخه یې د خوراکی توکو مرسته ترسره شوه، چې هرې کورنۍ ته ۴ رأسه اوزې ورکړل شوې..